stanford-oval/wikipedia huggingface dataset:
מיפוי לב
שימושים ומגבלות

נרצה להשתמש במיפוי לב במצבים הבאים:
אבחון של מחלת לב כלילית ושלל אבנורמליות קרדיולוגיות שונות.
אבחון המיקום והדרגה של מחלת לב כלילית.
פרוגנוזה של מטופלים לאחר אוטם שריר הלב או חסימה עורקית.
הערכת תפקודי הלב לאחר אירוע לבבי.
הערכת רה-וסקולריזציה של שריר הלב לאחר התערבות קרדיולוגית כגון צנתור או ניתוח מעקפים.
הערכת קוצר נשימה מגורם לבבי.
לדוגמה, אם הבדיקה בגדר הנורמה, הסיכוי למוות על רקע לבבי הוא 0.6% לעומת במצב בו הבדיקה מעלה ממצא אבנורמלי ואז האחוז לתמותה על רקע לבבי עולה ל-5.9%.
דוגמה נוספת לקביעת הפרוגנוזה היא מקטע הפליטה המאפשר ניבוי תמותה בעיקר בקרב חולים עם סיכון בינוני. אם המקטע פליטה הוא מעל 45% הסיכוי לתמותה הוא 0.96% לעומת 9.2% תמותה בחולים עם מקטע פליטה מתחת ל 45%. אולם למיפוי לב מגבלות רבות. תחילה, האיגוד הקרדיולוגי האמריקאי איננו ממליץ לבצע מיפוי לב כבדיקות סקר זאת משום שיעילותן הוכחה רק במקרים של חולים עם גורמי סיכון משמעותיים, אנמנזה מחשידה לכשל לבבי או לאחר התערבות קרדיולוגית עקב אירוע לבבי. הסיבה קשורה בכך מכיוון שקשה לגלות במיפוי לב חסימות מתחת ל־70%, בעוד התקפי לב יכולים להיגרם גם מחסימות שהם מתחת ל-50%. בעיות נוספות הקשורות בכך הם שבמיפוי לב יש רזולוציה מרחבית נמוכה וזה יכול להוות בעיה בלבבות קטנים, במיוחד בעת מדידת נפח סוף סיסטולה והערכת יתר של מקטע פליטה (EF). יתרה מכך, במצבים בהם הפרפוזיה לאזור מסוים נפגע באופן משמעותי, קשה יותר לאתר את האזור המדובר וחישוב מקטע הפליטה אינו תקף לרוב.
מהלך הבדיקה

את הבדיקה נהוג לבצע כאשר המטופל בצום מלא לפחות 3 שעות ולא צרך קפאין במשך 24 שעות. תחילה יוודאו כי יש גישה ורידית אצל המטופל, לאחר מכן יחובר המטופל לאק"ג על מנת לנטר את הפעילות החשמלית של הלב והדופק. בשלב זה יתחיל מבחן המאמץ או הטיפול התרופתי (שנועד לדמות מצב של מאמץ). בשיא המאמץ יוזרק הרדיואיזוטופ הנבחר דרך העירוי. לאחר הזרקת הרדיואיזוטופ, תתבצע בדיקת דימות בו יצולם הלב בכמה זוויות שונות על ידי SPECT (משך הזמן בין ההזרקה לצילום - תלוי בסוג הרדיואיזוטופ). לאחר סיום הדימות הראשון, בעת מנוחה, יוזרק שוב במידת הצורך החומר הרדיואקטיבי. לאחר שחומר הסימון הרדיואקטיבי מתפזר בדם, יתבצע דימות נוסף ב-SPECT על מנת לבחון את תפקוד העורקים הכליליים במנוחה. משך הבדיקה נע בין שעתיים ל-4 שעות.
הצילומים מפוענחים על ידי מומחה ברפואה גרעינית.
בחירת הרדיואיזוטופ

החומר האידיאלי בו נרצה להשתמש חייב להיות בעל מספר מאפיינים:
המצאות החומר ברקמת שרירי הלב תהיה ביחס ליניארי להולכת הדם אליו.
סילוק יעיל מהרקמה, בזמן קצר יחסית, על מנת לאפשר בדיקות נוספות במצבים שונים.
בעל תכונות צילום טובות כלומר פליטת קרני גמא בעוצמה של בין 100 ל-200 keV.
לא קיים חומר אידיאלי שכזה, אך ישנם שלושה חומרים שתכונותיהם מתקרבות לדרישות. תליום 201, טכנציום 99m ססטמיבי (sestamibi) או טכנציום 99m טטרופוסמין (tetrofosmin). תליום 201 היה החומר הראשון בו השתמשו, אך טכנציום 99m החליפו בהדרגה. תחילה, טכנציום 99m איפשר צילומים באיכות גבוהה יותר זאת הודות לאנרגיית פוטונים הרבה יותר שהם מפיקים, דבר זה איפשר לרופאים להוריד את כמות החומר אותו הזריקו למטופל. בנוסף זמן מחצית החיים הארוך שלו (73 שעות) חשף את המטופלים לרמות גבוהות יותר של סרטן. עם הכנסתו של טכנציום 99m בעל זמן מחצית החיים הקצר יותר (6.3 שעות) יכלו רופאים להוריד עוד יותר את רמות הקרינה אליהן נחשף המטופל עד כדי רמות מינימליות. יתרון נוסף של טכנציום m99 טטרופוסמין הוא ששיעור הספיגה שלו ברקמות נמוך ועומד על כ-54% בלבד לעומת 85% של תליום 201. היות שלתליום היה זמן מחצית חיים ארוך יחסית, היה צורך רק בהזרקה אחת שלו, לעומת זאת עם טכנציום m99 נדרשות שתי הזרקות, אחת למבחן המאמץ ואחת למבחן במנוחה. נהוג שבמבחן השני מזריקים כמות גדולה יותר וזאת על מנת "להתגבר" על החומר שנשאר מההזרקה הקודמת. הצילום עם תליום 201 מתבצע לרוב לאחר 5 דק מהזרקת החומר ואילו בטכנציום 99m טטרופוסמין כ-45 דקות לאחר ההזרקה ובטכנציום 99m ססטמיבי לאחר כ-60 דקות מרגע ההזרקה.
הערות שוליים

↑  Joseph C. Lee, Malcolm J. West, Frederick A. Khafagi, Myocardial perfusion scans, Australian Family Physician 42, 2013-08, עמ' 564
↑  Radionuclide Imaging - Cardiovascular Disorders, Merck Manuals Professional Edition (באנגלית)
↑  H. L. Blumgart, O. C. Yens, STUDIES ON THE VELOCITY OF BLOOD FLOW: I. The Method Utilized, The Journal of Clinical Investigation 4, 1927-04, עמ' 1–13 doi: 10.1172/JCI100106
1 2  W. D. Love, ISOTOPE TECHNICS IN CLINICAL CARDIOLOGY, Circulation 32, 1965-08, עמ' 309–315 doi: 10.1161/01.cir.32.2.309
↑  R. Gorlin, N. Brachfeld, C. Macleod, P. Bopp, Effect of nitroglycerin on the coronary circulation in patients with coronary artery disease or increased left ventricular work, Circulation 19, 1959-05, עמ' 705–718 doi: 10.1161/01.cir.19.5.705
↑  DePuey, E. Gordon; Garcia, Ernest V.; Berman, Daniel Sholom (2001). Cardiac SPECT Imaging. Lippincott Williams & Wilkins. p. 117. ISBN 9780781720076.
↑  H. William Strauss, Dale Bailey, Resurrection of thallium-201 for myocardial perfusion imaging, JACC. Cardiovascular imaging 2, 2009-03, עמ' 283–285 doi: 10.1016/j.jcmg.2009.01.002
↑  G. Bisi, R. Sciagrà, G. M. Santoro, G. Cerisano, [Myocardial scintigraphy with Tc-99m-teboroxime: its feasibility and the evaluation of its diagnostic reliability. A comparison with thallium-201 and coronary angiography], Giornale Italiano Di Cardiologia 22, 1992-07, עמ' 795–805
↑  Multimodality Writing Group for Stable Ischemic Heart Disease, Michael J. Wolk, Steven R. Bailey, John U. Doherty, ACCF/AHA/ASE/ASNC/HFSA/HRS/SCAI/SCCT/SCMR/STS 2013 multimodality appropriate use criteria for the detection and risk assessment of stable ischemic heart disease: a report of the American College of Cardiology Foundation Appropriate Use Criteria Task Force, American Heart Association, American Society of Echocardiography, American Society of Nuclear Cardiology, Heart Failure Society of America, Heart Rhythm Society, Society for Cardiovascular Angiography and Interventions, Society of Cardiovascular Computed Tomography, Society for Cardiovascular Magnetic Resonance, and Society of Thoracic Surgeons, Journal of Cardiac Failure 20, 2014-02, עמ' 65–90 doi: 10.1016/j.cardfail.2013.12.002
מכון לומדה

| --- | --- |
אין תמונה חופשית
 מידע כללי
 סוג:  בית ספר מקצועי 
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ?–1991
 תאריך פתיחה רשמי:  1991 
 קואורדינטות:  31°47′11″N 35°13′09″E﻿ / ﻿31.786334644939°N 35.219044806914°E﻿ / 31.786334644939; 35.219044806914
 lomda.org
  (למפת ירושלים מוגדלת) מכון לומדה(למפת ירושלים רגילה) מכון לומדה(למפת הרי ירושלים רגילה) מכון לומדה(למפת הרי ירושלים מוגדלת) מכון לומדה
 
מכון לומדה - המכון החרדי ללימודי מקצוע הוא מכון להכשרה מקצועית בהפרדה מגדרית לציבור החרדי שהוקם בשנת 1991, המוסד הראשון שפנה לציבור זה בתחום ההכשרה מקצועית. סניפו הראשי נמצא ברחוב שטראוס בירושלים, וסניף נוסף בביתר עילית.
המכון מספק הכשרה בתחומים של הנהלת חשבונות, מזכירות רפואית, פיתוח תוכנה, בדיקות תוכנה, גרפיקה, עריכה, פרסום ועיתונאות, וכן בתחום הקולינרי (קורסי טבחות, מגדנאות וייננות). המועמדים נבחנים באבחון פסיכוטכני ולפיו מותאמים למקצוע המתאים להם.[דרוש מקור: האם המועמדים לא בוחרים את התחום הרצוי להם בעצמם?]
נשים וגברים לומדים בהפרדה מלאה. גברים בלבד מרצים בפני התלמידים, ומרצות בלבד בפני תלמידות[דרוש מקור].
המכון הוקם בידי רבקה ירוסלבסקי, המנהלת אותו עד היום. למכון כ-10,000 בוגרים.
הערות שוליים

↑  רונית גבאי, הכשרה כשרה למהדרין, בעיתון "חדשות האגף להכשרה מקצועית", גיליון 54, עמוד 14, באתר משרד התמ"ת
↑  "לומדה", שם מותג שפתח שער עבור אלפי משפחות לעולם של הצלחה ורווחה כלכלית. באתר מכון לומדה
מסגרת קריאה

תרשים המציג מסגרות קריאה אפשריות:

AGG·TGA·CAC·CGC·AAG·CCT·TAT·ATT·AGC
A·GGT·GAC·ACC·GCA·AGC·CTT·ATA·TTA·GC
AG·GTG·ACA·CCG·CAA·GCC·TTA·TAT·TAG·C
מסגרת קריאה (באנגלית: Reading Frame) היא סט רציף ולא חופף של קודונים המורכבים כל אחד משלושה נוקלאוטידים, הנמצא ב-DNA או RNA.
בכל גדיל DNA או mRNA ישנן שלוש מסגרות קריאה אפשריות, מכאן שבגדיל כפול של DNA יש 6 מסגרות קריאה אפשריות מהן ניתן להתחיל את השעתוק. עובדה זו מאפשרת את קיומם של גנים שונים באזורים חופפים של DNA. בבקטריות נעשה שימוש רב בגנים חופפים וכן במספר וירוסים. לדוגמה, לרצף הנוקלאוטידים 3'- ATTGCGATC ‏-5' ישנן שלוש מסגרות קריאה אפשריות, בהתאם למקום התחלת הקריאה. שלוש המסגרות האפשריות הן: TTG CGA,‏ ATT GCG ATC ו-TGC GAT.
ישנם מקרים נדירים בהם הריבוזום מדלג ממסגרת קריאה אחת לאחרת, במקרה זה לא משתנה רצף ה-DNA. מקרה נוסף בו משתנה מסגרת הקריאה הוא מקרה של מוטציה הגורמת להסטת מסגרת הקריאה, במקרה זה חל שינוי ברצף ה-DNA ויש הוספה או החסרה של נוקלאוטידים.
מסגרת קריאה פתוחה

מסגרת קריאה הנושאת את המידע התורשתי הנחוץ לייצור חלבונים ופפטידים אחרים, מכונה לרוב מסגרת קריאה פתוחה (בראשי התיבות מק"פ, או ORF באנגלית).
לפני מק"פ מופיע קודון אתחול AUG ואחריה קודון עצירה, המזוהים בתהליך השעתוק. אין לבלבל ביניהם לבין קודוני הפתיחה והסיום המצויים על מולקולות רנ"א שליח ומזוהים בתהליך התרגום.
בביואינפורמטיקה ניכרת חשיבות לזיהוי שיטתי ומהיר של מסגרות הקריאה הפתוחות בגנום, כדי להבדיל בין הגנים השונים לאורך הכרומוזום. מכיוון שכל קודון בנוי משלושה נוקלאוטידים ומולקולת הדנ"א בנויה משני סלילים בכיוונים מנוגדים, קיימות שש דרכים אפשריות לקריאת מקטע דנ"א נתון. במטען תורשתי פרוקריוטי ניתן בדרך כלל לזהות את המסגרת הנכונה כזו הארוכה ביותר, כלומר אופן הקריאה בו קודון העצירה מופיע כעבור רצף קודונים ממושך יותר. עם זאת, ייתכן כי יותר ממסגרת אחת תשמש לקריאת אותו קטע קוד.
במטען תורשתי איקריוטי, מסגרת הקריאה הפתוחה עשויה להכיל אינטרונים שיושמטו בשלב השחבור מן הרנ"א שליח. עקב כך, לא ניתן לזהות בוודאות את המסגרת הנכונה כזו הארוכה ביותר והכרחי לבחון את רצף הרנ"א שליח, לאחר שעבר שחבור. על מטלה זו מקלה העובדה שרנ"א שליח איקריוטי שעבר שחבור הוא בדרך כלל חד-ציסטרוני, משמע הוא מתורגם באופן חד ערכי לחלבון מסוים. זאת בניגוד לרנ"א שליח פרוקריוטי, שעשוי להיות רב-ציסטרוני - אותה מולקולה מתורגמת למספר תוצרים חלבוניים שונים.
נמצאו מסגרות קריאה פתוחות גם מחוץ לגנים, אך לרוב אלו הכילו קודונים ספורים בלבד.
לעיתים מספר מק"פ שונה ממספר מסגרות הקריאה. לדוגמה, ברצף 3'- UCUAAAGGUCCA ‏-5' יש שלוש מסגרות קריאה אפשריות אך רק שתיים הן מסגרות קריאה פתוחות. הרצף הוא אחד משני רצפי mRNA אפשריים בשעתוק, וכפי שניתן לראות ישנן שלוש אפשריות בהן הוא ניתן לקריאה:
UCU AAA GGU CCA
CUA AAG GUC
UAA AGG UCA
שתי המסגרות הראשונות מקודדות לחלבון והן נחשבות מק"פ, במסגרת הקריאה השלישית ישנו קודון פסק UAA כך שלא ניתן ליצור חלבון והמסגרת אינה פתוחה.
מחנה בסטיון

מסוקים בריטים טסים מעל שטח המחנה
מחנה בסטיון (Camp Bastion) היה הבסיס הצבאי הראשי של בריטניה באפגניסטן. הוא הוקם בשנת 2006 במחוז הלמנד שבדרום המדינה. המחנה שיכן כ-12,000 חיילים מבריטניה, ארצות הברית ומדינות נוספות, שפעלו במסגרת כוח הסיוע הביטחוני הבינלאומי, ושימש כבסיס מרכזי לפעולות במחוז הלמנד. בין היתר פעלו בו שדה תעופה ובית חולים שדה גדולים.
בספטמבר 2014 עזבו חיילי כוח הסיוע הביטחוני הבינלאומי את המחנה והוא נמסר לידי כוחות הביטחון של אפגניסטן.
המחנה

המחנה הוקם בשנת 2006 על ידי חיל ההנדסה הבריטי וקבלנים אזרחיים. כאתר להקמתו נבחר אזור מדברי מרוחק ממקומות יישוב בגובה של כ-850 מטרים מעל פני הים מצפון מערב לעיר לשקר גא (בפשטו: لښکرګاه), בירת מחוז הלמנד. במקור הוקם מחנה בקיבולת של 2,000 חיילים. מאז הורחב מספר פעמים. כיום הוא משתרע על שטח באורך של 6.4 קילומטרים וברוחב של 3.2 קילומטרים, והוא בעל קיבולת מקסימלית של 28,000 חיילים. הוא מוקף בגדרות ובתלתליות תיל דוקרני, בחיישני תנועה וחום ובמספר רב של מגדלי שמירה.
למחנה מפעל משלו לאספקת מים, הנשאבים ממאגרי מי תהום מקומיים. היו במחנה שירות אוטובוסים, כוח משטרה ותחנת כיבוי אש. הצבא הבריטי הקים בו לצורכי אימונים דגם של כפר אפגני. נמצאה בו גם כלבייה עבור כלבים המצויים בשירות הצבא הבריטי.
בבסיס שהו חיילים מבריטניה, ארצות הברית, אפגניסטן, אסטוניה, דנמרק וטונגה וכן עובדי חברות קבלניות אזרחיות העורכות עבודות עבור הכוח הצבאי הבינלאומי. במחנה נערכו גם אימונים של חיילי צבא אפגניסטן על ידי מדריכים בריטים.
בשכנות למחנה נמצאו בסיסים של צבא ארצות הברית (מחנה לת'רנק) ובסיס של צבא אפגניסטן.
בשנת 2006 ביקר במחנה ראש ממשלת בריטניה טוני בלייר. הוא שוחח עם חיילים שם ותיאר בפניהם את המחנה כ"פיסת מדבר מיוחדת... שבה יוכרע גורל ביטחון העולם בתחילת המאה ה-21".
המחנה הותקף מספר פעמים על ידי אנשי הטליבאן. בהתקפה החמורה ביותר, ב-14 בספטמבר 2012, השתתפו 19 תוקפים. הם פוצצו פתח בגדר ההיקפית של המחנה וחדרו לתוכו, הרגו שני חיילים אמריקאים, השמידו שישה כלי טיס אמריקאים על הקרקע וגרמו נזק לעוד שני מטוסים ולמספר מבנים. התוקפים הובסו על ידי חיילים בריטים ואמריקאים וכולם למעט אחד נהרגו.
בשנת 2013 פרסמה רשת ה-BBC מסמכים שלפיהם מוחזקים במחנה 85 אזרחים אפגנים. שר ההגנה פיליפ המונד אישר בתגובה שבריטניה מחזיקה במחנה 80 עד 90 עצורים אפגנים, וטען כי החזקתם שם היא חוקית.
המחנה > הבסיס האווירי

בשנת 2006 נסלל בבסיס מסלול הטיסה הראשון, שנועד לתנועת מטוסים מינימלית. בשנה שלאחר מכן נסלל בו מסלול בטון באורך של 2,350 מטרים, שהתאים לעד 5,000 תנועות מטוסים בחודש.
בפברואר 2011 הושלמה במחנה הקמת מסלול טיסה שני. מסלול הבטון, באורך של 3,500 מטרים, מתאים לשימוש של מרבית דגמי המטוסים הצבאיים והאזרחיים. באותה שנה הושלמה הקמת מגדל פיקוח חדש באתר.
בשנת 2014 היו בשדה התעופה 600 תנועות מטוסים ומסוקים ביום לצורכי מבצעים, רפואה ולוגיסטיקה.
המחנה > בית החולים

במחנה פעל בית חולים שדה גדול, שאויש על ידי רופאי הכוחות המזוינים של בריטניה ושל ארצות הברית. צוותו כלל כירורגים כלליים, אורתופדים, רופאים מרדימים ואחיות. הוא העניק טיפול לנפגעים מכל יחידות כוח הסיוע הביטחוני הבינלאומי באפגניסטן, והם הוטסו ממנו בהמשך לטיפול בבתי חולים בארצות מולדתם. בבית החולים טופלו גם אזרחים אפגנים. בית החולים נסגר בספטמבר 2014.
הנצחה

האנדרטה לזכר חללי בריטניה במלחמת אפגניסטן, הניצבת במשתלת הזיכרון הלאומית, נקראת אנדרטת מחנה בסטיון על שם המחנה.
חיילים בריטים שהגיעו למחנה מאזינים לתידרוך
אחד ממבני בית החולים במחנה
מכתשי מונו איניו

| --- | --- |

תמונת לוויין של הרשת
 מידע כללי
 סוג הר:  הר געש
 גובה:  2,796 מטר
 מדינה:  ארצות הברית 
 מיקום:  ארצות הברית, קליפורניה
 רכס הרים:  סיירה נבדה 
 אורך הרכס:  40 קילומטר
 קואורדינטות:  37°53′00″N 119°00′00″W﻿ / ﻿37.88333333°N 119°W﻿ / 37.88333333; -119
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מכתשי מונו איניו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מכתשי מונו איניו(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטמכתשי מונו איניו(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטמכתשי מונו איניו
 
מָכתשי מונו אִינִיו (באנגלית: Mono–Inyo Craters) הם שרשרת געשית של מכתשים, כיפות, וזרמי לבה. השרשרת מתחילה בחוף הצפוני של אגם מונו (אנ') ועד הר ממות'. שדה הר הגעש של אגם מונו מהווה את החלק הצפוני ביותר של השרשרת ומורכב משני איים געשיים. רוב מכתשי מונו אשר מהווים את חלק הארי של שרשרת מכתשי מונו איניו נוצרו מהתפרצות געשית. השרשרת הוולקנית מהווה חלק גדול מחלקה מחלקה הדרומי של השרשרת, ומורכבת מבורות ולבה. החלק הדרומי ביותר של השרשרת מורכב מפומרולה, בורות בהר ממות' וכן Red Cones (אנ').
מרכז המבקרים באזור הנוף באגן מונו
היסטוריה

האזור שימש את בני האדם במשך מאות שנים, כשסלע געשי נאסף על ידי אנשי מונו (אנ') לצורך הכנת כלים חדים וחצי מלחמה. שדה וולקני של אגם מונו וחלק גדול ממכתשי מונו זכו להגנה מסוימת תחת אזור הנוף הלאומי אגן מונו (אנ') בשנת 1984. השימוש במשאבים באזור המכתשים מנוהל על ידי שירות היערות של ארצות הברית.
השפעות

מגוון רחב של השפעות צפויות מהתפרצויות עתידיות לאורך מכתשי מונו איניו. שברי אפר וסלע (טפרה) עשויים להצטבר לעובי של 10 מטרים (33 רגל) ליד מפרץ מונו-איניו המתפרץ. הרוח עשויה להזיז את הטפרה, כשגודל הטפרה בדרך כלל פוחת בהדרגה ככל שהמרחק גדל. אפר וולקני עלול לזהם נתיבי אוויר ממזרח למתקן.
אקלים ואקולוגיה

מכתשי מונו איניו נמצאים באזור האגן המרכזי (אנ') של המדבר הצפון אמריקאי (אנ'). בסביבה המדברית של אגן מונו יורדים כ - 14 אינץ' (36 סנטימטרים) של משקעים בשנה. ממוצע הטמפרטורות במכתש זה הוא 30 מעלות צלזיוס. באגן מונו הטמפרטורות נעות בחורף בין 20 מעלות צלזיוס ל-28 מעלות צלזיוס. הטמפרטורות בסמוך לשרשרת הגעשית נעות בין 16 מעלות צלזיוס ועד 21 מעלות צלזיוס בקיץ. מרבית פני השטח של מכתשי מונו עקורים מעצים אך המורדות מכוסים בעצים רבים. במכתשי מונו יש כ-30 יערות עם עצי אורן. במקום בעלי חיים רבים, ביניהם איילים, זאבים, דובים, מרמיטות, דביבונים ואריות ים.
אטרקציות

פעילויות שונות אפשריות באזור, כולל טיולים רגליים, מסלולי אופניים, צפייה בציפורים נדירות, שיט בקאנו, וסקי בחורף.
גלריה

כביש ארצות הברית 395 ליד כיפות מונו
האגם הדרומי ביותר של מכתשי איניו, אחד מאגמי המכתש של איניו
מכתשי מונו
הערות שוליים

1 2  Volcano-Hazard Zones for Small - to Moderate-sized Eruptions in the Long Valley – Mono Lake Area, California, Menlo Park, California: United States Geological Survey, 1999, אורכב מ-המקור ב-1 באוגוסט 2008, נבדק ב-2009-12-13 {{citation}}:  (עזרה)
↑  Lee Vining, California: Monthly Climate Summary for 5/1/1988 to 6/30/2009, Western Regional Climate Center, נבדק ב-2009-12-13
↑  Mammals of the Sierra Nevada (PDF), Mammoth Cares / In partnership with Inyo National Forest, אורכב מ-המקור (PDF) ב-2011-09-29, נבדק ב-2009-12-13
| --- | --- |
בקרת זהויות :  NLI: 987007556649505171  LCCN: sh2002007365
מספר אטומי אפקטיבי

מספר אטומי אפקטיבי (effective atomic number), הוא מספר האלקטרונים המקיפים מתכת מעבר כאשר היא נמצאת בתוך קומפלקס. המספר האטומי האפקטיבי שווה על פי רוב למספר האלקטרונים של הגז האציל הנמצא באותו מחזור כמו המתכת. מספר זה כולל את אלקטרוני המתכת עצמה ואת האלקטרונים של הקשר עם הליגנדים.
מחנה אלדרשוט

| --- | --- |

בניין מפקדת אלדרשוט
 מדינה:  הממלכה המאוחדת הממלכה המאוחדת
 מחוז:  המפשייר המפשייר
 תאריך ייסוד:  1854
 שטח:  כ−2 קמ"ר
 אוכלוסייה:  ‏
  ‑ בבסיס צבאי:  10,500
 קואורדינטות:  51°15′36″N 0°45′35″W﻿ / ﻿51.2599°N 0.7598°W﻿ / 51.2599; -0.7598 
 אזור זמן:  UTC
  מפת מיקום  מפה מפורטת   (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מחנה אלדרשוט(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מחנה אלדרשוט  he tabBackground:;tabBorder:#aaa;defaultTab:0;
מחנה אלדרשוט (באנגלית: Aldershot Garrison) המוכר גם בתור העיירה הצבאית אלדרשוט, הוא בסיס צבאי של הצבא הבריטי הממוקם סמוך לאלדרשוט, המפשייר.
מחנה אלדרשוט הוא אחד הגדולים והחשובים של הצבא הבריטי והוא כולל מספר מפקדות ומתקנים המשרתים יחידות שונות בצבא. הוא מתפרס על שטח של כשני קמ"ר וכולל אוכלוסייה של כ-10,500 חיילים ואזרחים, סמוך למחנה נמצאים שטחי אש ואימון בשטח כולל של כ-11 קמ"ר. משום חשיבותו ליחידות הצבא הבריטי, המחנה מכונה "ביתו של הצבא הבריטי" וכיום הוא מקום מושבם של כ-70 יחידות וארגונים צבאיים שונים.
היסטוריה

בשנת 1854, כחלק ממהלך של הקמת בסיסי קבע לצבא הבריטי, משרד המלחמה רכש כ-11 קמ"ר סמוך לעיירה אלדרשוט ומחנה אלדרשוט נוסד. שנתיים לאחר מכן נפתחו שלושה בתי חולים לצורכי החיילים המשרתים במקום ועד לשנת 1861 אוכלוסיית אלדרשוט גדלה לכדי כ-16,000 חיילים ואזרחים (מכ-870 לפני הקמת המחנה) ושטח המחנה הכולל גדל לכדי כ-32 קמ"ר.
היחידות הרבות שהוצבו במחנה ובסביבתו בשנותיו הראשונות, אוגדו לכדי דיוויזיית אלדרשוט, ב-1872 הצבא חולק לשמונה קורפוסים כאשר הקורפוס השני פיקד על היחידות במחנה ושכן בו. ב-1881 כחלק מרפורמה נרחבת בצבא, תוכנית הקורפוסים והמחוזות הוחלפה בפיקודים אזוריים וביניהם הוקם פיקוד אלדרשוט. בשנת 1890 החלו להיבנות קסרקטינים מלבנים לאכלוס החיילים במחנה במקום צריפי העץ והאוהלים, רוב מבנים אלו הוחלפו בעצמם כמעט לגמרי עד לשנות ה-60 של המאה ה-20 במבנים מודרניים.
ב-22 בפברואר 1972, כתגובה על יום ראשון העקוב מדם בו ירו צנחנים בריטים במפגינים אירים בדרי, פוצצה המחתרת האירית (הצבא האירי הרפובליקני) מכונית תופת סמוך לחדר האוכל של חטיבת הצנחנים ה-16 באלדרשוט. הפיצוץ גרם למותם של שבעה אזרחים שעבדו במקום, כולל טבחים, אנשי צוות ניקיון וכומר קתולי, בנוסף ל-19 פצועים. במקום הוקמה אנדרטה לזכר נפעי הפיגוע.
יחידות עיקריות

פיקודים:
פיקוד העורף
הפיקוד האזורי
הפיקוד הסדיר המשותף
חטיבות:
חטיבת הסיוע הביטחוני ה-11
חטיבת המבצעים המיוחדים של הצבא
חטיבת הלוגיסטיקה ה-101
רגימנטים:
הרגימנט ה-27, חיל הלוגיסטיקה המלכותי
רגימנט הלוגיסטיקה גורקה של המלכה ה-10, חיל הלוגיסטיקה המלכותי
תמונות

חיילי הרגימנט הסקוטי מטורונטו, דצמבר 1939.
הנסיך אדוארד מבקר חיילים באלדרשוט, 1931.
חיילי חיל השירות של הצבא, 1939.
טקס הענקת מדליות, 2019.
הערות שוליים

↑  Natasha Reneaux‏, IRA Bombing Victims Remembered In Aldershot 47 Years Later, ה-22 בפברואר 2019, אתר Forces.Net.
אחד מקסרקטיני המגורים שנותרו מהתקופה הוויקטוריאנית, כיום המוזיאון הצבאי אלדרשוט
מלומשוק

| --- | --- |
סמל מלומשוקסמל מלומשוק
 מדינה:  הונגריה הונגריה
 חבל:  מרכז טרנסדנוביה
 מחוז:  וספרם (מחוז) וספרם
 נפה:  נפת פאפה
 שטח:  25.74 קמ"ר
 אוכלוסייה:  ‏
  ‑ בכפר:  474 (1 בינואר 2020)
 קואורדינטות:  47°27′01″N 17°23′34″E﻿ / ﻿47.450388888889°N 17.392869444444°E﻿ / 47.450388888889; 17.392869444444 
 אזור זמן:  UTC +1
 http://malomsok.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מלומשוק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מלומשוק  he tabBackground:;tabBorder:#aaa;defaultTab:0;
 
מלומשוק (בהונגרית: Malomsok) הוא כפר במחוז וספרם שבמרכז הונגריה.
מלומשוק הוקם בשנת 1950 מאיחוד של שני הכפרים אומלומשוק (Ómalomsok) ואוימלומשוק (Újmalomsok)
כמו יישובים רבים באירופה גם במלומשוק מספר התושבים נמצא בירידה. כך, בשנת 1990 היה מספר התושבים 693 ובשנת 2020 רק 474 תושבים.
יהודי מלומשוק

באומלומשוק חיו שלושה יהודים בשנת 1910.
ובאוימלומשוק חיו יהודים בתקופות זמן שונות.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 14 | 1,244 |
| 1910 | 29 |  |
| 1920 | 29 |  |
| 1930 | 2 |  |
| 1941 | 7 | 1,214 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת פאפה |
| --- | --- | --- |
| יישובים | פאפה • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • פרקשגייפי • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמשסאלוק • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר |  |
מכון אחיה

לוגו העמותה
שגריר ארצות הברית בישראל, דייוויד פרידמן בביקור במכון, מאי 2018
אחיה - ללמוד שאתה יכול היא עמותה ללא מטרות רווח המסייעת לילדים ונוער הסובלים מבעיות התפתחותיות וקשיי למידה, ומתמחה באוכלוסייה החרדית.